**RÁMCOVÁ KÚPNA ZMLUVA**

§ 409 zákona č. 513/1991 Zb. Obchodný zákonník v znení neskorších predpisov

(ďalej len: „Obchodný zákonník“)

(ďalej len: **„Zmluva“**)

**Článok I**

**Zmluvné strany**

**1.1 Kupujúci:**

Obchodné meno: **Odvoz a likvidácia odpadu a.s. v skratke: OLO a.s.**

So sídlom: Ivanská cesta 22, 82104 Bratislava

Zápis: Obchodný register Okresného súdu Bratislava I,

oddiel: Sa, vložka č.: 482/B

V zastúpení: Ing. Martin Maslák, predseda predstavenstva

Ing. Andrej Rutkovský, člen predstavenstva

IČO: 00 681 300

IČ DPH: SK202 031 8256

Bankové spojenie: ČSOB, a. s.,

Číslo účtu: 25332773/7500

IBAN: SK37 7500 0000 0000 2533 2773

Internetová adresa: [www.olo.sk](http://www.olo.sk)

(ďalej len: **„Kupujúci“**)

a

**1.2 Predávajúci:**

Obchodné meno: [doplniť]

Sídlo: [doplniť]

Zápis: Obchodný register [doplniť] Okresného súdu [doplniť], Oddiel: [doplniť], Vložka číslo:  [doplniť]

V zastúpení : [doplniť]

IČO: [doplniť]

IČ DPH: [doplniť]

Bankové spojenie: [doplniť]

Číslo účtu: [doplniť]

Telefón:

(ďalej len: **„Predávajúci“**)

(Kupujúci a Predávajúci spolu ďalej len: **„Zmluvné strany“**)

po vzájomnej dohode uzatvárajú túto Zmluvu na základe výsledku prieskumu trhu vyhláseného Kupujúcim na predmet zákazky dodanie tovaru: **"Mleté biele (nehasené) vápno - CaO".**

**Článok II**

**Predmet zmluvy**

* 1. Predmetom tejto Zmluvy je záväzok Predávajúceho dodať Kupujúcemu na základe objednávky tovar špecifikovaný v tejto Zmluve v požadovanej kvalite a bez vád, vrátane poskytnutia súvisiacich dokumentov a previesť na neho vlastnícke právo k tovaru a záväzok Kupujúceho tento tovar prevziať a uhradiť Predávajúcemu za tovar cenu podľa tejto Zmluvy.

* 1. Účelom tejto Zmluvy je stanoviť práva a povinnosti Zmluvných strán a štandardné podmienky obchodného vzťahu medzi Zmluvnými stranami, ktoré sa budú aplikovať na kúpne zmluvy na tovar, ktoré budú Zmluvné strany uzatvárať výhradne na žiadosť Kupujúceho vo forme objednávok vystavených Kupujúcim (ďalej len „**Objednávka**“) a potvrdených Predávajúcim (každá z takýchto obojstranne potvrdených Objednávok ďalej len **„Jednotlivá kúpna zmluva“**). Ustanovenia tejto Zmluvy sa budú aplikovať na Jednotlivú kúpnu zmluvu v rozsahu, v akom konkrétna Jednotlivá kúpna zmluva jednotlivé práva a povinnosti Zmluvných strán neupraví inak.
  2. Predávajúci sa zaväzuje za podmienok dohodnutých v tejto Zmluve uzatvárať s Kupujúcim Jednotlivé kúpne zmluvy, predmetom ktorých bude záväzok Predávajúceho dodať Kupujúcemu presne určené množstvo tovaru – Mletého bieleho (nehaseného) vápna - CaO pre zariadenie na čistenie spalín, špecifikovaného v **Prílohe č. 1: Technická špecifikácia** k tejto Zmluve do miesta dodania, ktoré je určené v článku 3 tejto Zmluvy za jednotkovú cenu uvedenú **v Prílohe č. 2 Návrh na plnenie kritérií – Cenová ponuka** tejto Zmluvy (ďalej len **„Predmet plnenia“** alebo **„Tovar“**). Kupujúci predpokladá ročný odber v objeme približne 1 300 ton (slovom: tisíctristo ton) Tovaru.Kupujúci sa zaväzuje za podmienok dohodnutých v tejto Zmluve Predmet plnenia od Predávajúceho prevziať a zaplatiť zaň kúpnu cenu podľa tejto Zmluvy.

* 1. Súčasťou dodaného Tovaru je aktuálna Karta/list bezpečnostných údajov (ďalej len „**KBÚ**“) vypracovaná v súlade s legislatívou REACH podľa Prílohy G, Nariadením Komisie (EÚ) č. 453/2010 z 20. mája 2010, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH) v slovenskom alebo českom jazyku. KBÚ bude obsahovať registračné číslo, ak výrobcovi/dovozcovi CHL alebo CHZ vznikla z legislatívy REACH povinnosť registrácie v Európskej chemickej agentúre. **KBÚ** tvorí **Prílohu č. 3** tejto Zmluvy.
  2. Zmluvné strany sa dohodli, že táto Zmluva je zmluvou rámcovou a ustanovenia tejto Zmluvy nemožno vykladať ako povinnosť Kupujúceho objednať si u Predávajúceho Tovar. Predpokladané množstvo Tovaru uvedené v tejto Zmluve nie je pre Kupujúceho záväzné. Skutočne objednané množstvo Tovaru počas trvania tejto Zmluvy môže byť nižšie alebo vyššie ako predpokladané množstvo Tovaru a Kupujúci si vyhradzuje právo neobjednať Tovar. Predmetom fakturácie bude len skutočne dodaný Tovar.

**Článok III**

**Miesto plnenia, vlastnícke právo a prechod nebezpečenstva škody**

1. Miestom plnenia je Zariadenie na energetické využitie odpadu Bratislava (ZEVO) Kupujúceho, Vlčie hrdlo 72, 821 07 Bratislava, predtým známe pod názvom Spaľovňa odpadu (ďalej len „**ZEVO**“).
2. Ak v Zmluve alebo Jednotlivej kúpnej zmluve nie je uvedené inak, podmienky týkajúce sa dodávky Tovaru sa riadia výlučne medzinárodnými pravidlami pre výklad dodacích položiek INCOTERMS **®** 2010 - DDP do miesta určenia uvedeného v bode 3.1. tohto článku Zmluvy. Predávajúci zabezpečuje dovoz Tovaru na miesto určenia uvedeného v bode 3.1. tohto článku Zmluvy na svoje náklady a znáša akékoľvek riziko spojené s prepravou, vrátane odbavenia tovaru pre dovoz (colné konanie, úhradu cla a daní, či ďalších poplatkov).
3. Vlastnícke právo k Tovaru a nebezpečenstvo škody na Tovare prechádza na Kupujúceho okamihom prevzatia Tovaru podľa Objednávky/ Jednotlivej kúpnej zmluvy uzatvorenej v zmysle tejto Zmluvy.

**Článok IV**

**Kúpna cena**

* 1. Kúpna cena za dodaný Tovar bola určená dohodou v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách a na základe uskutočneného prieskumu trhu (ďalej len ako **„Cena“**). Kupujúci sa zaväzuje zaplatiť za Predmet plnenia Cenu, ktorá bude určená podľa jednotkovej ceny za jednu (1) tonu v zmysle **Prílohy č. 2** **Návrh na plnenie kritérií – Cenová ponuka** k tejto Zmluve.
  2. V prípade záväznej cenovej ponuky iného predávajúceho, ktorý ponúkne ten istý Predmet plnenia za výhodnejších podmienok, bude Kupujúci o tejto skutočnosti písomne informovať Predávajúceho. Zároveň bude Predávajúci vyzvaný na prehodnotenie podmienok vyplývajúcich z tejto Zmluvy s tým, že ak v lehote jedného (1) mesiaca od doručenia výzvy nebudú Predávajúcim ponúknuté podmienky, ktoré zabezpečia ekonomickú výhodnosť pre Kupujúceho pri dodržaní stanovených technických požiadaviek, môže Kupujúci vypovedať túto Zmluvu s výpovednou lehotou jeden (1) mesiac, pričom táto začne plynúť prvým dňom mesiaca nasledujúceho po mesiaci, v ktorom bola doručená výpoveď druhej Zmluvnej strane.
  3. V Cene budú, bez ohľadu na akékoľvek obchodné zvyklosti inak bežné v odvetví, zahrnuté všetky náklady súvisiace s plnením záväzkov Predávajúceho, najmä prepravné, náklady vykladania Predmetu plnenia v mieste plnenia, clo, iné dane a clá, iné poplatky súvisiace s dovozom, poplatky súvisiace s certifikáciou výrobkov, správne a obdobné poplatky vyberané akýmkoľvek orgánom verejnej moci ako aj cena dokumentácie, ktorá je nevyhnutná na užívanie Predmetu plnenia alebo s ním súvisí.
  4. Daň z pridanej hodnoty bude pripočítaná k Cene vo výške stanovenej zákonom č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) v deň vzniku daňovej povinnosti.

**Článok V**

**Dodacie podmienky**

* 1. Kupujúci zašle písomnú Objednávku Predávajúcemu elektronicky vo forme naskenovaného dokumentu Predávajúcemu na e-mailové adresy kontaktných osôb Predávajúceho s určením termínu dodania, množstva a odberného miesta.
  2. Predávajúci je povinný vytlačiť Objednávku a najneskôr do troch (3) pracovných dní písomne potvrdiť prijatie Objednávky, a to tak, že Predávajúcim podpísanú Objednávku zašle vo forme naskenovaného dokumentu späť, na e-mailovú adresu kontaktnej osoby vo veciach technických.
  3. Predávajúci nie je oprávnený odmietnuť potvrdenie Objednávky, ak táto bola zaslaná v zmysle tejto Zmluvy.
  4. Zmluvné strany sa dohodli, že v prípade, ak sa Predávajúci k Objednávke nevyjadrí v lehote uvedenej v bode 5.2 tohto článku Zmluvy a ani v tejto lehote Objednávku neodmietne, bude sa táto považovať za Predávajúcim potvrdenú (akceptovanú).
  5. Potvrdením Objednávky sa Predávajúci zaväzuje dodať Tovar v termíne a v rozsahu danom Objednávkou, za podmienok tejto Zmluvy.
  6. Zmluvné strany sa dohodli, že Objednávky Tovaru budú realizované Kupujúcim tiež telefonicky s určením termínu dodania, množstva a odberného miesta. V prípade telefonickej Objednávky je Kupujúci povinný poslať objednávku písomne e-mailom do jedného (1) pracovného dňa od telefonickej Objednávky a Predávajúci ju následne písomne potvrdí e-mailom do jedného (1) pracovného dňa odo dňa prijatia.
  7. Lehota dodania Tovaru uvedená v Objednávke bude spravidla štyridsaťosem (48) až sedemdesiatdva (72) hodín odo dňa potvrdenia Objednávky. V prípade, ak to vyplynie z prevádzkových potrieb Kupujúceho, Predávajúci sa zaväzuje dodať Tovar v  lehote dvadsaťštyri (24) hodín odo dňa potvrdenia Objednávky.
  8. Pri každej jednej Objednávke/Jednotlivej kúpnej zmluve je Predávajúci povinný dodržať presne objednané množstvo Predmetu plnenia.
  9. Zmluvné strany sa dohodli, že predpokladané množstvo Tovaru pri jednej Objednávke/dodávke je spravidla tridsať (30) ton dovezených v cisterne.
  10. Frekvencia jednotlivých Objednávok/dodávok ja spravidla raz za sedem (7) až desať (10) dní, v závislosti od aktuálnej potreby Kupujúceho a množstva mletého bieleho vápna v zariadení na čistenie spalín Kupujúceho.
  11. Predávajúci je povinný zabezpečiť stály telefonický kontakt na technického zamestnanca priamo zodpovedného za realizáciu Jednotlivej kúpnej zmluvy.
  12. Predávajúci sa zaväzuje zabezpečiť prepravu a dovoz Tovaru tak, aby v súvislosti s Predmetom plnenia tejto Zmluvy nedochádzalo k znečisteniu životného prostredia.
  13. V prípade, ak hrozí, že Predávajúci nedodá Predmet plnenia v lehote určenej podľa tejto Zmluvy, resp. podľa lehoty určenej v Jednotlivej kúpnej zmluve, Predávajúci bude o tejto skutočnosti informovať Kupujúceho bez zbytočného odkladu po tom, čo sa o tejto skutočnosti dozvie.
  14. Prevzatie Predmetu plnenia sa potvrdí na dodacom liste, ktorý podpíšu obe Zmluvné strany a ktorý bude obsahovať množstvo, čitateľné mená a priezviská a podpisy povereného odovzdávajúceho zamestnanca alebo pracovníka a preberajúceho zamestnanca, pečiatku a dátum prevzatia Predmetu plnenia Kupujúcim. Predávajúci je povinný najneskôr pri prevzatí Predmetu plnenia zo strany Kupujúceho odovzdať Kupujúcemu doklady, ktoré sú potrebné na prevzatie Predmetu plnenia a na jeho užívanie.
  15. V prípade, ak Kupujúci prevezme Predmet plnenia s vadou, je povinný túto vadu uviesť v Preberacom protokole. Predávajúci sa zaväzuje odstrániť vady Tovaru bez zbytočného odkladu, najneskôr do troch (3) pracovných dní od oznámenia tejto vady. Kupujúci oznámi vady Tovaru kontaktnej osobe Predávajúceho bezodkladne po zistení vady, najneskôr do pätnástich (15) pracovných dní od jej zistenia.
  16. Kupujúci je oprávnený odmietnuť prevziať dodávku Tovaru, ktorý má vadu alebo nekompletnú dodávku Tovaru, ak sa písomne nedohodne s Predávajúcim inak.
  17. Predávajúci záväzne prehlasuje, že dodávaný Predmet plnenia spĺňa požadovanú kvalitu podľa požiadaviek Kupujúceho v súlade so súťažnými podmienkami a požiadavkami príslušných platných európskych noriem (EN) a všeobecne záväzných právnych predpisov.
  18. Predávajúci sa zaväzuje, že Predmet plnenia bude dodaný spolu s:

1. nákladným listom,
2. dodacím listom,
3. vážnym listom a
4. analýznym listom od výrobcu Tovaru podľa požiadaviek **Prílohy č. 1** tejto Zmluvy alebo Certifikátom kvality - protokolom o skúške vykonanej akreditovaným laboratóriom podľa požiadaviek **Prílohy č. 1** tejto Zmluvy, pričom expiračná doba nesmie byť k termínu dodania a prevzatia Predmetu plnenia kratšia ako 2/3 celkovej expiračnej doby.
   1. Predávajúci je počas plnenia tejto Zmluvy povinný dodržiavať zásady bezpečnosti a ochrany zdravia pri práci (ďalej len: „**BOZP**“), zásady ochrany pred požiarmi (ďalej len: „**OPP**“), zásady ochrany životného prostredia (ďalej len: „**OŽP**“), odpadového hospodárstva (ďalej len: „**OH**“) v zmysle platných právnych predpisov Slovenskej republiky (ďalej tiež spolu len: „**HSE predpisy**“), interný predpis Kupujúceho (najmä: **Záznam o poskytnutí informácií a pokynov na zaistenie BOZP a OPP pri dodávateľských prácach**, ktorý tvorí **Prílohu č. 4** tejto Zmluvy).

V prípade, ak sa na vykonávanie činnosti Predávajúceho vzťahujú aj iné interné predpisy Kupujúceho, alebo budú v budúcnosti takéto interné predpisy prijaté, tieto sú záväzné pre Predávajúceho dňom nasledujúcim po dni doručenia ich znenia Predávajúcemu.

Podpisom tejto Zmluvy Predávajúci prehlasuje, že sa oboznámil s týmito internými predpismi, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Predávajúci sa zaväzuje na výkon činnosti na území Kupujúceho zamestnávať len pracovníkov preškolených z interných predpisov.

* 1. Kupujúci je oprávnený v priebehu účinnosti tejto Zmluvy zmeniť interné predpisy. O tejto zmene bude Predávajúceho informovať zaslaním e-mailovej správy, na e-mailové adresy kontaktných osôb uvedených v tejto Zmluve alebo na e-mailové adresy kontaktných osôb, ktoré budú neskôr v súlade s touto Zmluvou preukázateľne oznámené ako nové kontaktné osoby resp. e-mailové adresy.

Predávajúci je povinný sa s oznámenými zmenami interných predpisov oboznámiť v súlade s týmto odsekom Zmluvy a tieto dodržiavať, pričom sú tieto interné predpisy záväzné pre Predávajúceho dňom ich účinnosti. V prípade, ak Kupujúci nezašle informáciu o zmene interných predpisov v zmysle vyššie uvedeného pred dňom ich účinnosti, tak sa stávajú záväzné pre Predávajúceho nasledujúcim dňom po dni prijatia e-mailovej správy s informáciou o ich zmene. Predávajúci sa zároveň zaväzuje so zmenami interných predpisov preukázateľne oboznámiť svojich subdodávateľov bez zbytočného odkladu, najneskôr v lehote päť (5) pracovných dní odo dňa prijatia predmetnej e-mailovej správy.

Pre vylúčenie pochybností sa Zmluvné strany dohodli, že pre zmenu interných predpisov nie je potrebné uzatvárať písomný dodatok k tejto Zmluve.

* 1. Predávajúci je povinný kontrolovať dodržiavanie HSE predpisov a interných predpisov svojimi subdodávateľmi a Kupujúci je oprávnený kontrolovať dodržiavanie týchto predpisov zo strany Predávajúceho a jeho subdodávateľov. Predávajúci zodpovedá za BOZP vlastných zamestnancov/pracovníkov aj subdodávateľov. V prípade, ak zástupca alebo poverená osoba predávajúceho (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia na území Kupujúceho alebo pri činnosti vykonávanej v záujme Kupujúceho, zaväzuje sa predávajúci bez zbytočného odkladu o tom informovať kontaktnú osobu/zástupcu Kupujúceho a zaväzuje sa spolupracovať za účelom vyšetrenia a objasnenia tejto udalosti. Kupujúci považuje za pracovníka Predávajúceho alebo jeho subdodávateľa každú osobu, ktorá vykonáva podľa tejto Zmluvy prácu pre Predávajúceho alebo jeho subdodávateľa, bez ohľadu na to, aký je medzi nimi zmluvný vzťah.

VI

Platobné a fakturačné podmienky

* 1. Predávajúci je oprávnený vystaviť faktúru do pätnástich (15) dní odo dňa dodania Tovaru.
  2. Faktúra musí obsahovať náležitosti podľa zákona č. 431/2002 Z. z. o účtovníctve v znení neskorších predpisov a zákona o DPH. Prílohou faktúry je potvrdený dodací list. Lehota splatnosti faktúry je tridsať (30) dní odo dňa jej doručenia Kupujúcemu.
  3. V prípade, ak faktúra neobsahuje všetky náležitosti podľa zákona o DPH alebo tejto Zmluvy, Kupujúci je oprávnený vrátiť faktúru Predávajúcemu a požiadať ho o odstránenie nedostatkov a o vystavenie novej faktúry. V takomto prípade začína plynúť nová tridsať (30) dňová lehota splatnosti v deň, kedy bola opravená faktúra doručená Kupujúcemu.
  4. Faktúra sa považuje za zaplatenú dňom, kedy bude úhrada pripísaná na účet Predávajúceho.
  5. Faktúra môže byť Kupujúcemu zasielaná aj elektronicky, ak Predávajúci uzavrel s Kupujúcim osobitnú zmluvu o elektronickom prijímaní faktúr. V takomto prípade sa na doručovanie faktúr budú vzťahovať ustanovenia takejto zmluvy.
  6. Zmluvné strany sa dohodli, že Kupujúci je oprávnený započítať si svoju pohľadávku po lehote splatnosti aj bez súhlasu Predávajúceho oproti akejkoľvek splatnej pohľadávke Predávajúceho voči Kupujúcemu. O započítaní pohľadávky je Kupujúci povinný písomne informovať Predávajúceho.
  7. Predávajúci prehlasuje, že ku dňu podpisu tejto Zmluvy [uplatňuje/neuplatňuje] osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
  8. V prípade, ak sa Predávajúci rozhodne začať uplatňovať vyššie uvedenú úpravu v zmysle § 68d zákona o DPH, je povinný o tejto skutočnosti bezodkladne písomne informovať Kupujúceho. Rovnako je Predávajúci uplatňujúci úpravu v zmysle § 68d zákona o DPH povinný bezodkladne písomne informovať Kupujúceho o skončení uplatňovania tejto úpravy.
  9. V prípade, ak v dôsledku nesprávneho uplatnenia dane z pridanej hodnoty Kupujúcim vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH Predávajúcim bude Kupujúcemu dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je Predávajúci povinný tieto uhradiť Kupujúcemu.
  10. Predávajúci sa zaväzuje, že v prípade, ak bude zaradený do zoznamu osôb vedenom Finančným riaditeľstvom Slovenskej republiky v zmysle § 69 ods. 15 zákona o DPH, u ktorých nastali dôvody na zrušenie registrácie z úradnej moci v zmysle § 81 zákona o DPH, bude o tejto skutočnosti okamžite informovať Kupujúceho. V tomto prípade, alebo v prípade, ak Kupujúci zistí skutočnosti podľa predchádzajúcej vety sám, Predávajúci vyjadruje svoj súhlas s tým, aby Kupujúci uhradil Predávajúcemu iba základ dane a čiastka DPH bude:
  11. uhradená priamo miestne a vecne príslušnému daňovému úradu podľa sídla Predávajúceho na základe výzvy daňového úradu, pričom o tejto skutočnosti bude Predávajúci bez zbytočného odkladu informovaný, alebo
  12. uhradená Predávajúcemu bez zbytočného odkladu potom, čo preukáže potvrdenie z miestne a vecne príslušného daňového úradu o neexistencii daňových nedoplatkov.

Článok VII

Komunikácia a doručovanie

* 1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
  2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Kupujúceho

vo veciach zmluvných: Zuzana Machalíková tel.: 0918 110 142, e-mail: [machalikova@olo.sk](mailto:machalikova@olo.sk).,

vo veciach technických a plnenia Zmluvy: Ing. Anna Rothbergová, tel.: 0918 110 504, e-mail: [rothbergova@olo.sk](mailto:rothbergova@olo.sk),

Objednávky vyhotovuje operatívny nákupca: Zuzana Machalíková, tel.: 0918 110 142, e-mail: [machalikova@olo.sk](mailto:machalikova@olo.sk).

Kontaktnou osobou za Predávajúceho je: [doplniť], tel.: [doplniť], email: [doplniť].

* 1. Korešpondencia súvisiaca so Zmluvou musí byť v slovenskom jazyku a bude sa považovať za doručenú:
  2. v deň doručenia zásielky, ak bola zásielka doručená osobne alebo kuriérnou službou; alebo
  3. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bolo prijatie zásielky odopreté, podľa toho, ktorý deň nastane skôr; alebo
  4. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
  5. Odstúpenie od Zmluvy, výpoveď, faktúry a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
  6. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví Zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto Zmluve.

Článok VIII

Ukončenie Zmluvy

* 1. Zmluva sa uzatvára na dobu určitú, a to do **30. júna 2021**.
  2. Zmluvné strany sa dohodli, že maximálnou sumou, ktorá bude uhradená Predávajúcemu v súvislosti s plnením tejto Zmluvy bude suma **139 100,- EUR bez DPH** (slovom: stotridsaťdevättisíc sto eur) alebo suma rovnajúca sa celkovej cene uvedenej v Prílohe č. 2 – Návrh na plnenie kritérií – Cenová ponuka tejto Zmluvy, ak je táto vyššia ako 139 100,- EUR bez DPH (slovom: stotridsaťdevättisíc sto eur). Týmto nie je dotknuté ustanovenie odseku 8.3 tejto Zmluvy.
  3. Kupujúci si vyhradzuje právo uzatvoriť s Predávajúcim dodatok k Zmluve za nasledovných podmienok:

1. v prípade neplánovaného zvýšeného dopytu zo strany Kupujúceho je možné uzatvoriť dodatok, ak by bol vyčerpaný finančný limit podľa odseku 8.2 tohto článku Zmluvy, pričom ešte neuplynula doba platnosti tejto Zmluvy,
2. predmetom úpravy nebude zmena jednotkových cien dohodnutých v Zmluve,
3. predmetom dodatku bude zvýšenie finančného limitu Zmluvy podľa ods. 8.2 tohto článku Zmluvy maximálne do výšky finančného limitu pre nadlimitné zákazky obstarávateľa ustanoveného všeobecne záväzným právnym predpisom podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len: „**Zákon o verejnom obstarávaní**“),
4. dodatok bude odsúhlasený obidvomi Zmluvnými stranami.

Zmluvné strany sa dohodli, že takto uzatvorený dodatok sa považuje za zmenu Zmluvy v súlade s § 18 ods. 1 písm. a) Zákona o verejnom obstarávaní.

* 1. Zmluvný vzťah možno ukončiť aj:

1. písomnou dohodou Zmluvných strán,
2. odstúpením od Zmluvy zo strany Kupujúceho aj Predávajúceho v prípade podstatného porušenia Zmluvy,
3. písomnou výpoveďou Kupujúceho.
   1. Kupujúci je oprávnený písomne odstúpiť od tejto Zmluvy alebo od jednotlivej Objednávky/Jednotlivej kúpnej zmluvy pri podstatnom porušení tejto Zmluvy, pričom Zmluva/Objednávka/Jednotlivá kúpna zmluva zaniká dňom doručenia odstupujúceho prejavu Predávajúcemu, a to bez akejkoľvek povinnosti na náhradu škody, najmä ak:
4. Predávajúci je v omeškaní s dodaním Tovaru viac ako päť (5) kalendárnych dní, alebo
5. Predávajúci porušil svoju povinnosť zachovávať mlčanlivosť, ku ktorej sa zaviazal v tejto Zmluve, alebo
6. vyhlásenie alebo správanie/konanie Predávajúceho poškodilo dobré meno alebo podnikateľskú dôveryhodnosť Kupujúceho, alebo
7. dodaný Tovar má opakovane vady, pričom za opakované vady pokladá dodanie Tovaru, ktorý má vady minimálne v dvoch dodaniach v priebehu šiestich (6) mesiacoch, alebo
8. dodaný Tovar spôsobí odstavenie zariadenia na čistenie spalín prípadne celého zariadenia na energetické využitie odpadu, alebo
9. pred termínom plnenia je zrejmé, že Predávajúci bude v omeškaní s dodaním Tovaru, alebo Zmluvu poruší inak podstatným spôsobom a Kupujúci nemá záujem na plnení s takýmto omeškaním, resp. porušením, alebo
10. Predávajúci opakovane alebo závažne porušil ďalšie svoje zmluvné povinnosti uvedené v tejto Zmluve, alebo
11. Predávajúci obzvlášť závažne porušil HSE predpisy (predpisy BOZP, OŽP, OOP, OH) alebo interné predpisy Kupujúceho s ktorými bol preukázateľne oboznámený,
12. Predávajúci je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť, alebo
13. z ďalších dôvodov uvedených v tejto Zmluve.
    1. Odstúpením od tejto Zmluvy zo strany Kupujúceho nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody.
    2. Písomné oznámenie o odstúpení od tejto Zmluvy sa doručuje druhej Zmluvnej strane doporučeným listom v súlade s článkom VII tejto Zmluvy.
    3. V prípade odstúpenia od tejto Zmluvy a/alebo jednotlivej nákupnej Objednávky/Jednotlivej kúpnej zmluvy si Zmluvné strany vzájomne vyrovnajú všetky pohľadávky a záväzky vzniknuté do dňa účinnosti odstúpenia od tejto Zmluvy a/alebo jednotlivej nákupnej Objednávky/Jednotlivej kúpnej zmluvy, a to do tridsiatich (30) kalendárnych dní od zániku tejto Zmluvy a/alebo jednotlivej nákupnej Objednávky/Jednotlivej kúpnej zmluvy. Odstúpenie od tejto Zmluvy nemá vplyv na nákupné Objednávky/Jednotlivé kúpne zmluvy, na základe ktorých Predávajúci dodal riadne, v súlade s touto Zmluvou a jednotlivou nákupnou Objednávkou/Jednotlivou kúpnou zmluvou Tovar; tieto zostávajú v platnosti a Zmluvné strany si plnenia z takých nákupných Objednávok/Kúpnych zmlúv nevracajú. Uvedené neplatí, ak dôvodom na odstúpenie od tejto Zmluvy je porušenie povinností pri dodaní Tovaru podľa príslušnej nákupnej Objednávky/Jednotlivej kúpnej zmluvy.
    4. Kupujúci je oprávnený písomne vypovedať túto Zmluvu, okrem dôvodu podľa bodu 4.2 článku IV tejto Zmluvy aj bez uvedenia dôvodu s jedno (1) mesačnou  výpovednou lehotou, a to doporučeným listom v súlade s článkom VII tejto Zmluvy.
    5. V prípade výpovede tejto Zmluvy, vypovedanie nemá vplyv na platnosť a účinnosť jednotlivých nákupných Objednávok/Jednotlivých kúpnych zmlúv zaslaných Kupujúcim a potvrdených Predávajúcim.
    6. Odstúpením alebo výpoveďou tejto Zmluvy zo strany Kupujúceho nie je dotknuté jej právo na uplatnenie si svojich nárokov vyplývajúcich z porušenia Zmluvy, vrátane jej oprávnenia na náhradu prípadnej škody.
    7. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy, zmluvných ustanovení týkajúcich sa voľby práva, mlčanlivosti, riešenia sporov medzi Zmluvnými stranami, zmluvnej pokuty a ostatných ustanovení, ktoré podľa tejto Zmluvy alebo vzhľadom na svoju povahu majú trvať aj po ukončení tejto Zmluvy.

Článok IX

Zmluvné pokuty, sankcie

* 1. Zmluvné strany sa dohodli, že v prípade ak bude Predávajúci v omeškaní s dodaním Tovaru podľa tejto Zmluvy, Objednávky alebo Jednotlivej kúpnej zmluvy, Kupujúci je oprávnený požadovať zaplatenie zmluvnej pokuty za každý aj začatý deň omeškania s plnením vo výške 0,5% z kúpnej ceny bez DPH uvedenej v nákupnej Objednávke/ Jednotlivej kúpnej zmluve, ktorej sa oneskorené plnenie týka.
  2. Zmluvné strany sa dohodli, že v prípade ak bude Kupujúci v omeškaní so zaplatením kúpnej Ceny za dodaný Tovar, má Predávajúci právo požadovať od Kupujúceho zaplatenie úroku z omeškania vo výške 0,05 % z nezaplatenej sumy, za každý aj začatý deň omeškania.
  3. Kupujúci je oprávnený žiadať od Predávajúceho zaplatenie zmluvnej pokuty v nižšie stanovenej výške v prípade, ak Predávajúcemu, jeho zamestnancovi alebo pracovníkovi bolo preukázané nasledovné porušenie všeobecne záväzných právnych predpisov alebo zmluvných povinností:

1. 200,- Eur (slovom: dvesto eur) v prípade zistenia požitia alkoholu, ako výsledku pozitívneho testu na alkohol, užitia omamných a psychotropných látok v organizme testovanej osoby alebo ich vnášanie do areálu ZEVO
2. 500,- Eur (slovom: päťsto eur) v prípade porušenie zákazu fajčenia v areáli ZEVO,
3. 2 000,- Eur (slovom: dvetisíc eur) v prípade porušenia povinnosti mlčanlivosti stanovenej všeobecne záväzným právnym predpisom, a/alebo dohodnutú v tejto Zmluve.
   1. V prípade obzvlášť závažného porušenia HSE predpisov a interných predpisov Predávajúcim, je Kupujúci oprávnený vyúčtovať Predávajúcemu zmluvnú pokutu vo výške 3 000,- Eur (slovom: tritisíc eur) a je oprávnený odstúpiť od tejto Zmluvy. Zároveň to má za následok trvalý zákaz pre zamestnanca alebo pracovníka Predávajúceho vykonávať akékoľvek služby pre Kupujúceho. Za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu. Zmluvné strany sa dohodli, že značnou škodu je škoda presahujúca sumu 20 000,- Eur (slovom: dvadsaťtisíc eur).
   2. V prípade, ak bude dodaný Tovar (mleté biele (nehasené) vápno) spôsobovať vážne prevádzkové problémy, napr. odstavenie zariadenia na čistenie spalín, a následne bude Kupujúcemu kontrolným orgánom uložená pokuta alebo akákoľvek iná sankcia za porušenie podmienok prevádzkovania, pričom Kupujúci dodaný Tovar používal podľa pokynov Predávajúceho, Predávajúci uhradí pokutu alebo sankciu Kupujúcemu v plnej výške.
   3. Kupujúci je oprávnený požadovať náhradu škody spôsobenú porušením povinnosti, na ktorú sa vzťahuje zmluvná pokuta podľa tohto článku. Kupujúci je oprávnený domáhať sa náhrady škody prevyšujúcej zmluvnú pokutu.

**Článok X**

**Vyššia moc**

* 1. Nie je porušením Zmluvy, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej Zmluvnej strany, dotknutá Zmluvná strana predloží doklad o existencii okolností vylučujúcich zodpovednosť/vyššej moci (*vis maior*), ktorý vydajú príslušné úrady alebo organizácia krajiny pôvodu.
  2. Pokiaľ sa Zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (*vis maior*).
  3. Ak doba trvania okolností vylučujúcich zodpovednosť (*vis maior*) presahuje tridsať (30) dní, Zmluvné strany sú povinné viesť rokovania o možnej zmene/úprave tejto Zmluvy. Ak takéto rokovania nebudú úspešne ukončené do pätnástich (15) dní, ktorákoľvek zo Zmluvných strán je oprávnená odstúpiť od tejto Zmluvy. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto Zmluvy.
  4. Zmluvná strana, ktorá porušuje svoju povinnosť, alebo ktorá s prihliadnutím na všetky okolností má vedieť, že poruší svoju povinnosť vyplývajúcu z tejto Zmluvy v dôsledku okolností vylučujúcich zodpovednosť (*vis maior*) je povinná oznámiť písomne druhej Zmluvnej strane hrozbu alebo vznik okolností vylučujúcich zodpovednosť (*vis maior*) spolu s ich dôsledkami a predpokladaným časom ich trvania. Tieto informácie je povinná táto Zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť (*vis maior*) bude niesť Zmluvná strana zodpovedná za takéto neskoré oznámenie.

**Článok XI**

**Subdodávatelia**

2. 1. Predávajúci je oprávnený zadať časť zákazky subdodávateľovi, pričom zodpovedá Kupujúcemu akoby plnil sám. Subdodávateľom/ subdodávateľmi v čase uzavretia tejto Zmluvy sú subdodávatelia uvedení v **Prílohe č. 5** tejto Zmluvy.
   2. Predávajúci je oprávnený zmeniť subdodávateľa iba so súhlasom Kupujúceho a je povinný oznámiť Kupujúcemu pred plánovanou zmenou:
3. identifikačné údaje nového subdodávateľa, vrátane údajov o osobe oprávnenej konať za subdodávateľa, v rozsahu meno a priezvisko, trvalý pobyt, pozícia, dátum narodenia,
4. podiel na zákazky, ktorý bude plniť nový subdodávateľ,
5. dôvody zmeny subdodávateľa, ako aj dopady zmeny subdodávateľa na Kupujúceho.
   1. Kupujúci sa vyjadrí k navrhovanému subdodávateľovi do štrnástich (14) dní odo dňa doručenia žiadosti o zmenu subdodávateľa.
   2. Kupujúci je oprávnený rozhodnúť o nechválení subdodávateľa alebo vylúčiť subdodávateľa aj bez udania dôvodu, pričom Predávajúci je povinný riadiť sa takýmto rozhodnutím Kupujúceho a bezodkladne zabezpečiť na vlastné náklady náhradu subdodávateľa alebo použiť na plnenie predmetu tejto Zmluvy vlastné kapacity.
   3. Predávajúci je povinný Kupujúcemu bezodkladne oznámiť akúkoľvek zmenu údajov o subdodávateľovi, vrátane údajov o osobe oprávnenej konať za subdodávateľa.
   4. Predávajúci je povinný zabezpečiť zmluvou so subdodávateľom, aby sa povinnosti Predávajúceho a práva Kupujúceho podľa tejto Zmluvy primerane vzťahovali aj na vzťahy medzi Predávajúcim a subdodávateľom.

**Článok XII**

Spoločné a záverečné ustanovenia

* 1. Pokiaľ nie je v Zmluve uvedené inak, budú sa vzájomné vzťahy Zmluvných strán, ktoré vznikli na základe tejto Zmluvy a ktoré nie sú v nej výslovne upravené, riadiť príslušnými ustanoveniami Obchodného zákonníka a ostatných všeobecne záväzných právnych predpisov Slovenskej republiky.
  2. Predávajúci prehlasuje, že má uzatvorenú platnú poistnú zmluvu, a to v rozsahu poistenia uvedeného nižšie a zaväzuje sa túto zmluvu mať v platnosti po celú dobu platnosti tejto Zmluvy a riadne platiť poistné:
     + poistenie zodpovednosti voči tretím osobám za škodu spôsobenú pri výkone svojej činnosti, ktorá kryje aj prípadnú škodu spôsobenú Predávajúcim Kupujúcemu pri plnení tejto Zmluvy a/alebo vadným plnením tejto Zmluvy. Predávajúci vyhlasuje, že má ku dňu podpisu tejto Zmluvy uzatvorené poistenie zodpovednosti za škodu s poisťovňou [doplniť] na poistnú sumu min. vo výške **minimálne 250 000 EUR** (slovom: dvestopäťdesiattisíc eur).
  3. Predávajúci je povinný predložiť Kupujúcemu, kedykoľvek počas platnosti tejto Zmluvy, na jeho požiadanie kópiu poistnej zmluvy do desiatich (10) dní odo dňa doručenia takejto žiadosti. Kópiu poistnej zmluvy je Predávajúci povinný predložiť vždy s každou zmenou.
  4. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.
  5. Zmluvné strany sa dohodli, že porušením povinnosti mlčanlivosti podľa tejto Zmluvy nie je:

1. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou zákonom, alebo sú povinní zachovávať mlčanlivosť na základe písomnej dohody s Kupujúcim,
2. sprístupnenie informácií, ktoré majú povahu verejne známych informácií,
3. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.
   1. Zmluvné strany sa budú usilovať o zmierlivé riešenie všetkých sporov spojených s touto Zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z. z. Civilný sporový poriadok v znení neskorších predpisov.
   2. Kupujúci ako prevádzkovateľ osobných údajov týmto informuje Predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Kupujúci spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 113 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak, alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Kupujúci nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Kupujúceho právo:
   3. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
   4. namietať spracúvanie svojich osobných údajov;
   5. na prenosnosť osobných údajov;
   6. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Kupujúceho (ďalej len „**Informácie o ochrane osobných údajov**“).
   7. Predávajúci podpisom Zmluvy potvrdzuje:
4. správnosť a pravdivosť osobných údajov, ktoré sa ho týkajú a sú uvedené v tejto Zmluve,
5. že mu boli poskytnuté Informácie o ochrane osobných údajov,
6. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Kupujúcemu v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
   1. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
   2. Kupujúci je oprávnený postúpiť/previesť túto Zmluvu, alebo jej časť, ako aj jednotlivé práva a povinnosti vyplývajúce mu z tejto Zmluvy na tretiu osobu s tým, že je povinný toto písomne vopred oznámiť Predávajúcemu. Podpisom tejto Zmluvy Predávajúci dáva svoj neodvolateľný súhlas s takýmto postúpením/prevodom.
   3. Zmluvu možno dopĺňať alebo meniť výhradne formou písomných dodatkov k tejto Zmluve podpísaných oboma Zmluvnými stranami, ktoré sa po podpísaní stávajú neoddeliteľnou súčasťou tejto Zmluvy.
   4. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia na [www.olo.sk](http://www.olo.sk) v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
   5. Zmluva je vyhotovená v štyroch (4) rovnopisoch, po dvoch (2) rovnopisoch pre každú Zmluvnú stranu..
   6. Pokiaľ niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
   7. Neoddeliteľnou súčasťou tejto Zmluvy sú:

Príloha č. 1 – Technická špecifikácia

Príloha č. 2 – Návrh na plnenie kritérií – Cenová ponuka

Príloha č. 3 - Karta bezpečnostných údajov

Prílohu č. 4 - Záznam o poskytnutí informácií a pokynov na zaistenie BOZP a OPP pri dodávateľských prácach

Príloha č. 5 – Subdodávatelia

* 1. Zmluvné strany vyhlasujú, že túto Zmluvu uzatvorili slobodne, vážne, nie v tiesni, ani za jednostranne nevýhodných podmienok, čo dosvedčujú svojimi podpismi.

V Bratislave dňa ............................. V .............................. dňa .................

**Kupujúci: Predávajúci:**

........................................................... ...........................................................

Ing. Martin Maslák

predseda predstavenstva

............................................................ ...........................................................

Ing. Andrej Rutkovský

člen predstavenstva

**Príloha č. 4**

**Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach.**

v zmysle § 6 odsek 4 zákona č. 124/2006 Z. z. v znení neskorších predpisov a

§ 4 písm. e) zákona č. 314/2001 Z. z. v znení neskorších predpisov

**Zamestnanci Predávajúceho, spoločnosti......................................................................., ktorí budú vykonávať práce na určenom pracovisku v priestoroch spoločnosti OLO a.s., uvedení a podpísaní v prezenčnej listine tohto záznamu, boli poučení o zásadách bezpečnosti a ochrany zdravia pri práci a ochrany pred požiarmi nasledovne:**

**BOZP**

1. Nebezpečenstvá a ohrozenia, ktoré sa pri práci na určenom pracovisku môžu vyskytnúť, výsledky posúdenia rizika.
2. Opatrenia na zaistenie bezpečnosti a ochrany zdravia pri práci, ktoré súvisia s prácami Predávajúceho a určeným pracoviskom, na ktorom bude práce vykonávať.
3. ZVN/BOZP-2/2006 - Smernica na určenie postupov pri vzniku úrazu a nebezpečnej udalosti + Dodatok č. 1/2015.
4. ZVN/BOZP-1/2006 - Smernica na kontrolu požívania alkoholických nápojov a iných omamných látok.
5. ZVN/BOZP-1/2012 - Smernica na určenie podmienok súvisiacich s fajčením v priestoroch spoločnosti OLO a.s. + Dodatok č. 1/2015.
6. Prevádzkový poriadok pracoviska, ak je pre určené pracovisko spracovaný.

**OOPP**

1. Nebezpečenstvá vzniku požiarnu na určenom pracovisku a protipožiarne opatrenia. (5 min.)
2. Požiarne poplachové smernice a Evakuačný plán platné pre určené pracovisko. (5 min.)
3. Požiarny poriadok pracoviska, ak je pre určené pracovisko spracovaný. (5 min.)
4. Zabezpečenie ochrany pred požiarmi pri technologických procesoch a skladovaní horľavých látok. (5 min.)
5. Oboznámenie sa s rozmiestnením hasiacich zariadení, prostriedkov na poskytnutie prvej pomoci, hlavných uzáverov vody a plynu, hlavných vypínačoch elektrickej energie pre určené pracovisko. (5 min.)

**Povinnosti Predávajúceho pri výkone prác v priestoroch spoločnosti OLO a.s.**

Predávajúci je povinný pred začatím vykonávania prác predložiť zástupcovi spoločnosti OLO a.s. predpísanú dokumentáciu bezpečnosti a ochrany zdravia pri práci a ochrany pred požiarmi v rozsahu:

1. Zoznam zamestnancov, subdodávateľov, strojov a vozidiel určených na výkon svojich činností.
2. Záznamy zo školenia BOZP a OPP zamestnancov nie staršie ako 2 roky.
3. Záznamy o odbornej spôsobilosti zamestnancov na obsluhu strojov a na činnosti, ktoré budú v rámci dodávky obsluhovať, resp. vykonávať. (preukazy, osvedčenia a pod.).
4. Záznamy o zdravotnej spôsobilosti zamestnancov na obsluhu strojov a na činnosti, ktoré budú v rámci plnenia zmluvy obsluhovať, resp. vykonávať.
5. Technologické postupy na práce, ktoré bude vykonávať vrátane bezpečnostných opatrení.
6. Posúdenie rizík spojených s činnosťami, ktoré bude vykonávať vrátane bezpečnostných opatrení.
7. Záznamy o odborných prehliadkach, odborných skúškach, revíziách a kontrolách strojov a zariadení používaných pri práci, najmä vyhradených technických zariadení a hasiacich prístrojov.
8. Denníky strojov a zdvíhacích zariadení, ktoré bude používať na výkon svojich činností.
9. Záznam o pridelení osobných ochranných pracovných prostriedkov, vrátane záznamov o ich odbornej kontrole, ak to vyžaduje osobitný predpis (napr. odborná kontrola prostriedkov osobného zabezpečenia proti pádu raz ročne).
10. Povolenie na zváranie v prípade, že bude vykonávať zváračské práce.

Predávajúci je povinný predložiť uvedenú dokumentáciu aj za všetkých svojich subdodávateľov, ktorí budú preňho vykonávať práce v rámci plnenia zmluvy pre spoločnosť OLO a.s.

**Povinnosti Predávajúceho a jeho zamestnancov a subdodávateľov:**

* dohodnuté práce vykonávať v zmysle platných všeobecne záväzných právnych predpisov BOZP a OPP, technologických postupov a interných smerníc zamestnávateľa,
* prípadné zistené nedostatky z hľadiska BOZP a OPP, vznik pracovného alebo iného ako pracovného úrazu, vznik nebezpečnej udalosti, nebezpečenstvo vzniku požiaru alebo už vzniknutý požiar bezodkladne nahlásiť zodpovednému vedúcemu zamestnancovi spoločnosti OLO a.s.,
* dohodnuté práce budú vykonávať zamestnanci Predávajúceho na vlastné nebezpečie,
* dohodnuté práce budú vykonávať len osoby, ktoré
  + boli nahlásené spoločnosti OLO a.s. (prostredníctvom predloženého zoznamu),
  + dostali informácie a pokyny na zaistenie BOZP a OPP (podpísaný záznam),
  + nie sú pod vplyvom alkoholu alebo iných omamných alebo psychotropných látok,
* pracovať a zdržiavať sa len na určenom pracovisku, pohybovať sa len po trasách a komunikáciách určených zodpovedným zamestnancom spoločnosti OLO a.s.,
* pri pohybe v priestoroch spoločnosti OLO a.s. si počínať so zvýšenou pozornosťou a opatrnosťou, najmä pri prechode cez komunikácie a iné nebezpečné priestory,
* Predávajúci ako zamestnávateľ zodpovedá za BOZP a OPP svojich zamestnancov a subdodávateľov, ako aj za bezpečnosť svojich pracovísk v rámci priestorov spoločnosti OLO a.s.,
* dodržiavať zákaz fajčenia vo všetkých priestoroch spoločnosti OLO a.s., okrem priestorov vyhradených na fajčenie,
* počínať si vždy tak, aby neohrozil bezpečnosť svoju ani iných osôb vrátane zamestnancov spoločnosti OLO a.s.,
* dodržiavať všetky zásady BOZP a OPP, s ktorými boli oboznámení v rámci poskytnutia informácií a pokynov BOZP a OPP,
* podrobiť sa kontrole na požitie alkoholu v zmysle internej smernice, ak na ňu dá pokyn poverený pracovník OLO a.s.,
* rešpektovať a dodržiavať bezpečnostné a zdravotné označenie na pracovisku a pracovných prostriedkoch.

V Bratislave dňa ..................................

.............................................. .................................................... ..............................................

Zodpovedný vedúci Zodpovedný vedúci Technik požiarnej ochrany

Predávajúceho určeného pracoviska OLO a.s.

**Menný zoznam zamestnancov Predávajúceho, ktorí sa zúčastnili oboznámenia.**

Svojim podpisom potvrdzujem, že som bol/a poučený/á a oboznámený/á so zásadami bezpečnosti a ochrany zdravia pri práci a ochrany pred požiarmi v rozsahu uvedenom v Zázname, že som im porozumel/a a budem ich pri práci dodržiavať:

|  |  |  |
| --- | --- | --- |
| **Meno a priezvisko** | **Dátum  oboznámenia** | **Podpis zamestnanca** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Príloha č. 5**

**Subdodávatelia**

**ZOZNAM SUBDODÁVATEĽOV**

|  |  |  |  |
| --- | --- | --- | --- |
| **Názov subdodávateľa** | **Sídlo** | **IČO** | **Podiel v %** |
| *(vyplní uchádzač)* | *(vyplní uchádzač)* | *(vyplní uchádzač)* | *(vyplní uchádzač)* |
| ... |  |  |  |
|  |  |  |  |
|  |  |  |  |

V prípade, ak uchádzač nebude počas plnenia predmetu zákazky využívať subdodávateľov, tak v prílohe č. 5 „Zoznam subdodávateľov“ uvedie, že nebude pri plnení zákazky využívať subdodávateľa/ subdodávateľov.

V ...............................dňa.............

.................................................................................

*[****doplniť****] Potvrdenie štatutárnym orgánom uchádzača:*

*( meno, priezvisko, funkcia, podpis a odtlačok pečiatky)*